TÄNAVAKARJANE
Kristlastel on palju arvamusi sellest, mis ärkamine on ja ei ole.
Mul on ka oma arvamus sellest asjast.
Kui mõtlen sellele, mida tähendab ärkamine, mis puudutab üht inimest
ja ärkamine, mis puudutab samaaegselt suuremat rahvahulka.
Need käivad tihti käsikäes.
Ärkamine, millest tänavakarjane täna räägib, on see,
mida kristlased ootavad lõpuaegadel, mis juhtub enne Jeesuse tulekut.
Sest Jeesus tuleb tagasi.
Kuidas see meisse puutub?
Esimene märkimisväärselt suur ärkamine toimus siis,
kui Jeesus ise käis maa peal. Inimesed, kes järgisid Jeesust
ja kogunesid Teda kuulama, kohtusid Jeesusega,
nemad kogesid Taevaisa armastust oma südametes.
Nad said kogeda, kuidas Jumal armastab neid ja on hea Jumal.
Jeesus ütles: "Kes on näinud mind, on näinud Isa."
Jeesus tuli taevast alla ja tõi endaga kaasa ärkamise.
Kõik, mis Jeesuse elus toimus, oli üks suur ärkamine
Iisraeli rahva keskel.
Jeesus Kristus näitas meile, mismoodi ärkamine välja näeb.
Ärkamine on see, et tuhanded inimesed järgnevad Talle
ja tulevad kuulama, mis tal on öelda. Nad lihtsalt ei kuula,
vaid saavad võtta vastu tervenemise, vabaneda kurjadest vaimudest.
Sellistest asjadest saame lugeda Uue Testamendi evangeeliumitest.
Kõikjal, kuhu Jeesus läks, toimus ärkamine.
Kui Jeesus läks üles taevasse, Ta ütles oma jüngritele:
"Neid tegusid, mida mina teen, teete teie, sest ma lähen Isa juurde."
Apostlid jäid ootama Jeesuse tõotuse täitumist.
Apostlid ootasid ja palvetasid ja Püha Vaim tuli kohale.
Püha Vaim täitis kogu toa, kus nad istusid ja
kõik hakkasid rääkima keeltes. See oli üleloomulik sündmus.
Ärkamine sai alguse läbi Jeesuse järgijate.
Kui need inimesed olid täis Püha Vaimu,
inimesed kogunesid nende ümber ja imestasid.
Nad ei saanud aru, mis toimus, kas need inimesed olid purjus.
Siis Peetrus tõusis üles Püha Vaimu võidmises
ja ütles, et nad ei ole purjus, vaid suured asjad on toimumas.
Ärkamine on alanud! Püha Vaim on tulnud kohale.
"Ja sünnib, et igaüks, kes hüüab appi Issanda nime, päästetakse."
Ta räägib, et Jeesus on see Issand ja Messia, keda juudid ootasid.
Siin öeldakse: "Kogu Iisraeli sugu teadku nüüd kindlasti,
et Jumal on tema teinud Issandaks ja Messiaks, sellesama Jeesuse,
kelle teie risti lõite!"
"Seda kuuldes lõikas see neile südamesse ja nad ütlesid Peetrusele
ja teistele apostlitele: "Mida me peame tegema, mehed-vennad?"
Aga Peetrus ütles neile: "Parandage meelt ja igaüks teist
lasku ennast ristida Jeesuse Kristuse nimesse oma pattude andekssaamiseks,
ning siis te saate Püha Vaimu anni."
Veel paljude muudegi sõnadega veenis Peetrus neid ja manitses:
"Laske end päästa sellest sõgedast sugupõlvest!"
"Kes nüüd tema sõna vastu võtsid, need ristiti, ning sel päeval
lisati nende hulka umbes kolm tuhat inimest."
Need inimesed hakkasid tol päeval väärtustama seda,
kes Jumal on ja mida Ta teeb.
Inimeste südametes tekkis püha aukartus.
"...palju imetegusid ja tunnustähti sündis apostlite läbi.
Kõik usklikud olid üheskoos ja kõik oli neil ühine."
Inimesed hakkasid teineteisest hoolima.
Nad polnud enam isekad.
"Seda enam aga lisandus neid, kes uskusid Issandasse,
suurel hulgal nii mehi kui naisi, nii et nad kandsid ka haigeid
tänavatele ning panid need kanderaamidele ja vooditele,
et Peetruse möödudes kas või tema varigi langeks mõne peale neist.
Ka Jeruusalemma ümbruse linnade rahvas tuli kokku, tuues haigeid
ja rüvedatest vaimudest vaevatuid, kes kõik said terveks."
Aga siis tekkis vastuseis.
"Aga ülempreester ja kõik ta kaaslased, saduseride erakond,
muutusid kadedaks..."
Need olid religioossed inimesed, kes väitsid, et tunnevad Jumalat,
aga ei tundnud Teda ja Tema väge. Nad seisid vastu Jumala tegudele.
"...ja pistsid oma käed apostlite külge ning panid nad üldvanglasse."
Siis tuli ingel ja vabastas nad sealt.
Religioossed inimesed mõtlesid, et see pole hea
ja hakkasid vastu seisma Jumala tegevusele inimeste keskel.
Ärkamisse suhtuti erinevalt.
Nii on alati olnud.
Aga püha Jumal ise ilmutas end Jeesuses Kristuses
katkisele ja haigele, rikutud maailmale.
Kuula seda: "Issand aga lisas päästetuid päevast päeva nende hulka."
Siin on üks näide sellest, mis ärkamine on:
inimesed saavad päästetud, jäävad kokku.
Tänapäeval me elame ärkamise keskel.
Mõned ei märka seda ega saa aru, mis toimub.
Aga seal, kus Jumala Vaim saab inimesi juhtida, näeme asju.
Mina ja mu sõbrad oleme kuulutanud evangeeliumi
ja oleme näinud, kuidas inimesed saavad päästetud,
vabanevad kurjadest vaimudest, haiged saavad terveks.
Inimesed hakkavad janunema Jumala järele ja armuvad Jeesusesse.
Siin maal hakkab ärkamine, mida pole ennem nähtud.
Hakkab lõikus. Suur hulk inimesi saavad isiklikult kogema,
kuidas Püha Vaimu vägi ja ligiolu langeb nende peale.
Nad saavad tunda, et Jumal on elav ja tõeline.
Otsusta oma südames, kas tahad olla osa sellest ärkamisest,
kus tuhanded inimesed saavad päästetud ja tervendatud.
Me ei pane piire sellele, mida Jumal suudab teha.
Miski ei ole Jumala jaoks võimatu. Astu selle tee peale,
mis viib sind kirkusest kirkusesse, Jumala Poja tundmisesse.
Et sa võiksid teada, et saad ühel päeval taevasse.
Jumal tahab panna su südamesse põlema ärkamise tule,
mis süütab põlema teisi inimesi.
On sinu aeg minna kaasa sellega, mida Jumal teeb.
Toeta saadet helistades ekraanil olevale numbrile.
See on sinu panus, et TV7 võiks teha head tööd.
Ole kaasas meie saadetega. TV7 arhiivis on kõik osad olemas.
Võid jälgida ka Tänavakarjase live-saateid TV7 Plus kanalilt.
TV7 Plus koduleheküljelt leiad infot, millal need saated on eetris.
Saada küsimusi, tagasisidet ja palvesoove
ekraanil olevale aadressile.
Külasta Tänavakarjast Facebook'is:
Naudi suve, ela ärkamises, püüa kala ja söö pannkooke.
Söö pannkooke moosiga
ja vahukoorega.
Tõlge: Sanna Pitko